|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**  Ez az óra az Abigél című regény bevezető órája. Kiemelt cél, hogy ismerjék meg a tanulók Szabó Magda református írónő életének legfontosabb állomásait, református vonásait.  Az online idővonal készítésével és az internetes keresésen alapuló feladatlapos megoldással a tanulók IKT kompetenciájának fejlesztése a cél.  A megfigyelési szempontok adásával a koncentrált figyelem fejlesztése és a témára irányítás a cél.  A tantárgyi koncentráció megvalósítása a történelemből tanult ismeretek felidézésével. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 2:40  5’ | **Ráhangolódás**  Az érdeklődés felkeltése, Szabó Magda alakjának felidézése, attitűdformálás. | Megnézik a videóbejátszást.  A tanár által adott megfigyelési szempontokra válaszokat keresnek.  Megfogalmazzák gondolataikat, érzéseiket.  Elvárt válaszok:   1. Azért lett író, hogy megpróbálja kimondani az igazságot, hogy ábrázoljon valamit, aminek a kimondása fontos volt számára 2. „az irodalom nem manikűrkészlet, az irodalom kard” 3. Régimódi történet 4. Ady Endrét 5. A 19-20. század fordulója, az I. világháború és a közelgő II. világháború | Lejátssza az M5 Lexikon – Szabó Magda: Régimódi történet című adását.  Megfigyelési szempontokat ad:   1. Miért lett író Szabó Magda? 2. Milyen metaforával jellemzi az irodalmat? 3. Melyik művéről szól ez a bejátszás? 4. Melyik költőt említi az interjúban? 5. Mely történelmi időszakban játszódik a Régimódi történet?   További lehetőségek:   * Milyen érzések fogalmazódtak meg bennetek? * Melyik a kulcsmondata az interjúnak? * Véleményetek szerint miért „jó írónak lenni”? | egyéni munka megfigyelés  beszélgetés | <https://www.youtube.com/watch?v=k2Ig_-IB6ao>  számítógép, projektor | (A videó letölthető, internetkapcsolat nem feltétlenül szükséges.)  A nyolcadikosok már jól ismerik a metafora fogalmát, és képesek felismerni.  Ady Endre szintén nyolcadikos tananyag, tárgyalásakor kiemelendő a reformátussága.  Az I. és II. világháború eseménytörténete már ismert a tanulók előtt ennek az anyagnak a feldolgozásakor. |
| 3’ | **Kapcsolatok teremtése, meglévő ismeretek aktiválása** | Felidézik a korábban tanult/ hallott/olvasott ismereteiket Szabó Magdával kapcsolatban. | A látottakon kívül hallottatok-e, tudtok-e adatokat, információkat Szabó Magdáról? | egyéni válaszok  beszélgetés |  | Intézményünkben a 4. évfolyamon a Tündér Lala című meseregényt dolgozzák fel. |
| 0:20 | **Célkitűzés, probléma- felvetés** |  | A mai órán Szabó Magda életének legjelentősebb eseményeit dolgozzuk fel. |  |  |  |
| 8’ | **Jelentésteremtés**   1. Idővonal készítése   Cél az IKT kompetencia fejlesztése, egy új alkalmazás megismerése vagy (ha már ismert) önálló használata.  Az idővonal készítésével (vagy megbeszélésével) cél Szabó Magda életművének elhelyezése a történelmi korban. Annak megláttatása, hogy Szabó Magda kortárs író. | Belépnek a felületre (nem kell regisztráció!), elkészítik a tanár útmutatásai alapján az idővonalat.   * 1917 és 2007 * 1914–18 és 1939–45 * 1977 * 2003–2004 * (1965) | Irányítja az idővonal készítését, szükség esetén támogatja a tanulókat, segít.  Az idővonal készítésének szempontjai:   * A két végpont legyen Szabó Magda születési és halálozási éve! * Jelöljétek az I. és II. világháború éveit! * Jelöljétek be a Régimódi történet című regény megírásának évét! (Elhangzott a videóbejátszásban.) * Jelöljétek be a saját születési éveteket! * (Ha 4. osztályban tanulták, jelölhető a Tündér Lala keletkezési éve is.)   Felhívja a figyelmet arra, hogy a tanulók – még ha csak néhány évet is –, de éltek egy időben Szabó Magdával. | páros munka | *1. számú melléklet: Szabó Magda pptx – 2–3. dia*  <http://www.classtools.net/education-games-php/timeline>  Páronként legalább egy, internetelérés- sel rendelkező laptop, tablet vagy számítógép. | Lehetséges flexibilitás: Ha nincs elegendő informatikai eszköz a páros munkához, akkor a power pointon látható idővonalat beszéljük meg. Ez kevesebb időt vesz igénybe, így lehetőség van két-három LearningApps feladat megoldására. Ezek frontális formában kivetítve is megoldhatóak egyetlen (tanári) számítógép segítségével.  <https://learningapps.org/display?v=posq38hht18>  <https://learningapps.org/display?v=pzvovivmc18>  A feladatokat papírra elkészítve is adhatjuk a tanulóknak. |
| 25’ | 1. Szabó Magda életének főbb városai | Meghallgatják a tanár rövid prezentációját Szabó Magda életének főbb állomásairól. | Rövid prezentációt tart Szabó Magda életének főbb állomásairól, képekkel szemléltetve. (Fontos, hogy minden információ elhangozzék, amely a learningapps feladatokban szerepel!) | frontális munka  szemléltetés | *1. számú melléklet: Szabó Magda pptx – 4–13. dia* |  |
|  | Interaktív  feladatlap | Megnyitják a tabletekre/ laptopokra előre elmentett interaktív feladatlapot.  A feladatlapon olvasható instrukciók alapján végighaladnak a kérdéseken, a linkek segítségével megkeresik a válaszokat. | Segíti a munkát, támogatja a diákok feladatmegoldását.  Ellenőrzi a feladatvégzést. | pármunka | *2. számú melléklet: Interaktív feladatlap*  Páronként legalább egy, internetelérés- sel rendelkező laptop, tablet vagy számítógép. | A feladatlapot pdf formátumban mentjük a gépre – így a linkekre kattintva azok azonnal megnyílnak. |
| 2’ | **lá Reflektálás** | Mit tanultam ma? – Kilépő cédulát írnak az óráról. | Értékeli a tanulók munkáját. |  |  |  |